الإدعاء
- بوست وتغريدة منتشرين منسوبين لمدير تعاقدات الأهلي هيثم عرابي، ومنسق قطاع الكرة حسام غالي بيتلاسنوا فيها وبيهاجموا بعض.
– التغريدات دي مفبركة. حسام غالي معندهوش حسابات على السوشيل ميديا، وهيثم عرابي مكتبش الكلام ده على صفحته.✅✅
– حسام غالي أكد قبل كده في تصريحات صحفية إنه “لا يمتلك أية حسابات على مواقع التواصل بمختلف أنواعها”، وإن الحساب المنسوب له على تويتر مفبرك.
– آخر بوست كتبه هيثم عرابي على صفحته كان بتاريخ 16 نوفمبر وكان بيشكر فيه كابتن الخطيب ومجلس إدارة الأهلي على ثقتهم فيه.
– لو ركزنا في فونت الخط اللي في البوست والتغريدة هنلاحظ إن ده مش الخط المستخدم في فيسبوك ولا تويتر.
– مش معنى إن التغريدة والبوست مفبركين إن مفيش خلاف بينهم، لا في خلاف نشرت عنه الصحف وفي كلام عن استقالة غالي من الأهلي بعد تعيين عرابي في لجنة التعاقدات. إحنا كل اللي بننفيه هنا صحة التغريدة والبوست المفبركين المنتشرين.